polyglot-tagger/wikipedia-language-snippets-filtered huggingface dataset:
අහංගමට 2004 ඉන්දියානු සාගර භූමිකම්පාව නිසා ඇති වූ සුනාමියෙන් සැලකිය යුතු ලෙස බලපෑමක් ඇති විය. එහි ජලය මීටර් 9.3 උසකින් යුක්ත විය.
හ්යේග්යොං බිසව — ජොංජෝ රජුගේ මවයි. ඇය ප්යොංසන් හොං පෙළපතේ මාලිගයේ උසස් නිලධාරියකු වූ හොං බොං-හන්ගේ දියණියයි. ඇය නිතරම රාජකීය පවුල සහ ජනතාව පිළිබද කරදර වූවා ය. හ්යේග්‍යොං බිසව පහත් කුලයේ ජනතාව පිළිබද මනාපයකින් පසු නො වූ අතර සොං යොංට උපබිසවක් වූ පසු විශාලම අභියෝගය එල්ල වූයේ ඇගෙනි. නමුත් සොං යොං පිරිමි දරුවකු බිහිකළ විට රාජකීය පවුලේ සාමාජිකයකු ලෙස පළමුව නිවේදනය කළේත් ඇයයි. සිහසුනට උරුමකරුවකු ගෙන ඒම සදහා උපබිසොවරුන් රැසක් රැගෙන ආවේත් ඇයයි.
ජොං යක්-යොං — කොන්ෆියුසියානු අධ්‍යයනායතනයේ ශිෂ්‍යයකු වූ මොහු නම්-ඉන් පාක්ෂිකයෙකි. ඔහු වසර තුනක්ම උත්සාහ කළ ද මාලිගයට ඇතුළු වීමට නොහැකි විය. මාලිගයට පැමිණි පසු ඔහු ජොංජෝගේ සමීපම උපදේශක ලෙස හොං ගුක්-යොංගේ ස්ථානය හිමි කර ගත්තේ ය. ඔහුගේ පූර්වප්‍රාප්තිකයා මෙන් දේශපාලනයට දක්ෂ නොවූවත්, ඔහු නිර්මාණශීලී අයකු වූ අතර නව නිර්මාණ පිළිබඳ අදහස් රැසක් දැරී ය. ඔහු රජයේ ප්‍රතිසංස්කරණ රැසක් සඳහාම දායක විය.‍.
චේ ජේ-ගොං — සන්ගේ ප්‍රධාන උපදේශකයෙකි. ඔහු අධිකරණ අමාත්‍යවරයා විය. සන් කුඩා කළ චේ මැතිතුමා ඔහුගේ ගුරුවරයා විය. චේ නිතරම සන්හට ඔහුගේ නියෝගවලට උපකාර කළේ ය. එසේම ඹහු දේ-සු, සොං-යොන්, හොං ගුක්-යොං සහ සන්ගේ විශ්වාසවන්තයකු විය.
යි චියොන් — සිතුවම් අංශයේ රාජකීය සිත්තරෙයකි. සිතුවම් අංශයේ සොං යොන්ට වඩාත් උපකාර කළේ ඔහුයි. අති විශිෂිට චිත්‍ර ශිල්පියකු නො වූ මොහු දළ රූප සටහන් සහ ශෘංගාරාත්මක දර්ශන ඇඳීමට ප්‍රිය කළේ ය. නිතරම සිය බිරිඳ සතුටු කිරීමට උත්සාහ ගත් මොහු විකට පුද්ගලයකු විය.
සොං සොං-වූක් — සොං සොං යොන්ගේ බාල සොහොයුරායි. දෙමව්පියන්ගේ මරණින් පසු ඔහුව වෙදැදුරුවරයකු විසින් හදාවඩා ගැනෙයි. පසුකලෙක සොං වූක්ව වහල් සේවයට අලෙවි කෙරෙන අතර ඔහුගේ හදාගත් දෙමව්පියන් ඔහු මියගිය බවට සොං යොන්ට මුසා පවසයි. පසුව ඔහුව කතෝලිකයන් පිරිසක් විසින් හදාවඩා ගැනෙයි.
සිතුවම් ශිල්පී ටක් — තුවම් අංශයේ සිටි රාජකීය සිතුවම් ශිල්පියෙකි. යි චියොන්ට වඩා දක්ෂ සිත්තරකු වූ මොහු සොං යොන්ගේ මිතුරකු බවට පත් වෙයි. අවසන් කථාං‍ගයේ දී ටක්, 5වන මට්ටමේ ජ්‍යෙෂ්ඨ සිතුවම් ශිල්පියකු බවට උසස් කෙරෙයි.
කථාව ඇරඹෙන්නේ රජුගේ කුඩා කාලයේදී ය. කුමරු කුඩාකළ මාලිගයේ සේවයෙහි යෙදුණු දරුවන් දෙදෙනෙකු සමග මිතුරු වන අතර පසුකලෙක ඔවුන්ව මාලිගයෙන් පිටුවහල් කර දැමෙනු ලැබෙයි. යොංජෝ රජු විසින් ජොංජෝ කුමරුගේ පියා වූ කිරුළහිමි සදෝ කුමරුව සහල් බහාලුමක දමා ආහාර හෝ ජලය ලබා නොදී මුද්‍රා තැබීමට කටයුතු කරනු ලබන්නේ ඔහු රාජ්‍ය විරෝධී කුමන්ත්‍රණයකට සම්බන්ධ බවට බිය වූ නිසායි. සිය පියාව බේරා ගැනීමට අවශ්‍ය වූ ජොංජෝ සිය මිතුරන් වූ සොං සොං-යොන් සහ පාක් දේ සු ගේ උදව්වෙන් යොංජෝ රජු හමු වී සිය පියාණන්ට සමාව දෙන ලෙස ඉල්ලා සිටිති.
යහපත් මහරජ නාට්‍යයෙන් නිරූපණය වන්නේ කොරියාවේ ජෝසුන් රාජවංශයේ 22වන පාලකයා වූ ජොංජෝ රජුගේ ජීවිත කථාවයි. ජොංජෝරජු කොරියානු ඉතිහාසයේ අමරණීයව ඇත්තේ සිය රජසැපතට වඩා ජනතාවගේ පහසුව පිළිබද සිතා අනුකම්පාවෙන් කටයුතු කිරීම නිසායි.
ඉන්පසු කෙමෙන් වැඩිනියට පත්වන සහ ඔහුගේ මිතුරන් නැවතත් හමුවේ. නමුත් මේ වන විට ඔටුන්න හිමි කුමරුන්ගේ තනතුරට පත් ව සිටි ජොංජෝ කුමරුගේ තනතුර නොයෙකුත් කුමන්ත්‍රණකරුවන්ගේ ක්‍රියාවන් නිසා තර්ජනයට ලක්ව තිබිණි.
ක්‍රි.ව. 2002 වර්ෂයේදී පොලීසිය විසින්, මිලේනියම් සිටි හී ස්ථානගතව තුබූ බලකාය වැටලීමත් සමග මෙම බලකායට සම්බන්ධ පුද්ගලයින්ගේ තොරතුරු ජනමාධ්‍ය වෙත නිරාවරණය වූ අතර එසේ තොරතුරු හෙළිදරව් වූ ද්‍රවිඩ බුද්ධි කණ්‌ඩායමට අයත් පිරිස් පසුව එල්ටීටීය මගින් ඝාතනයට ලක් කෙරුණි. පසුකාලීනව රජය හා ත කොටි සංවිධානය අතර වූ සාම ගිවිසුම බිඳ වැටීමත් සමග ඒකකවල නැවතත් ප්‍රතිසංවිධානය හා ක්‍රියාත්මක වීම සිදු විය.
2002 වර්ෂයේදී රජය හා ත්‍රස්තවාදී එල්ටීටීඊ සංවිධානය අතර සටන් විරාම ගිවිසුමක් අත්සන් කෙරුණු අතර ය විසින් එල්ටීටීඊ සංවිධානයේ ඉහල නායකයින් ඉලක්කගත කිරීම මෙලෙස කොටි සංවිධානය රජය සමග සාකච්ඡා මාර්ගයට පිවිසීම කෙරෙහි ප්‍රධාන වශයෙන් හේතු සාධක වන්නට ඇතැයි හමුදාවේ විශ්වාසය විය.
ශ්‍රී ලංකාවේ දුම්රිය ගමනාගමනය සඳහා ප්‍රධාන නගර සහ ප්‍රදේශ දක්වා දිවෙන ශක්තිමත් නගරාන්තර දුම්රිය මාර්ග පද්ධතියක් තිබේ. බ්‍රිතාන්‍ය යුගයේ සිලෝන් ගවන්මන්ට් රේල්වේ ලෙස හඳුන්වා ඇති දැන් රජයට අයත් ශ්‍රී ලංකා දුම්රිය සේවය ප්‍රධාන සහ ප්‍රාථමික දුම්රිය සමාගම ලෙස කටයුතු කරයි. 1864 දි කොළඹ සිට අඹේපුස්ස දක්වා කිලෝමීටර් 54ක් දක්වා ඉදිකර ප්‍රථම දුම්රිය ධාවනය කර ඇත.
දුම් රිය සේවය විසින් මන්දගාමි, නගරාන්තර සහ සාමාන්‍ය සීඝ්‍රගාමි දුම් රියන් ක්‍රියාත්මක කරනු ලබයි. කොළඹ සිට තදාසන්න ප්‍රදේශ දක්වා මන්දගාමි දුම් රියන් ධාවනය වන අතර මේවාට වැඩි ඉල්ලුමක් තිබේ. සීඝ්‍රගාමි දුම් රිය අනෙකුත් දුර බැහැර ප්‍රදේස වෙත ධාවනය වෙයි. රේල් බස් සහ කුඩා දුම් රිය ප්‍රාදේශිය මට්ටමෙන් ඇතැම් ප්‍රදේශ වල ධාවනය වෙයි
ශ්‍රී ලංකාවේ මුලින්ම දුම් රිය මාර්ග ඉදි කර ඇත්තේ උඩරට සිට කොළඹ දක්වා තේ, කෝපි ආදිය ප්‍රවාහනය කිරීමටය. ජනගහනයේ වර්ධනයත් සමගම මගී ප්‍රවාහනය සඳහාද එවකට දුම් රිය සේවය යොමු වී තිබේ. මේ වන විට දුම්රිය ගමනාගමනය දියුණු වෙමින් පවතියි. බොහෝ මාර්ග නවීකරණය කරන අතර, වැඩි වේගයෙන් ධාවනය කල හැකි දුම්රියද ගෙන්වා ඇත.
දිනකට ලක්ශ තුනක් පමණ මගීන් දුම්රිය වල ගමන් කරයි. රට තුල දුම්රිය ස්ථාන 320ක් තිබේ. ලෝකයේ උසම පුළුල් දුම්රිය මාර්ගය ඇත්තේ ශ්‍රී ලංකාවේය. අඩි 6200ක් උස මෙම ස්ථානය උඩරට මාර්ගයෙහි පිහිටා තිබේ.
තෙල් සහ බඩු දුම්රිය ධාවනය කෙරේ. තෙල් සංස්ථාවේ තෙල් බොහෝ විට ඈත ප්‍රදේශ දක්වා දුම් රියෙන් ප්‍රවාහනය වෙයි. ඇතැම් ආයතන ද තම ප්‍රවාහනය සඳහා දුම්රිය යොදාගැනේ.
19 සියවසෙහි අග භාගයෙහි කොළඹ නගරය තුල පීලි මතින් දිවෙන ට්‍රෑම් කාර් සේවාවක් ක්‍රියාත්මක වී තිබේ. පසුකාලිනව මේවා ඉවත්කර ඇත.
බණ්ඩාරවෙල පිහිටි දෝව රජ මහා විහාරය වලගම්බා යුගයට අයත් විහාරයක් බව සදහන්වේ. වළගම්බා රජු කලක් සැගවී සිටි සථානයක් ලෙස මෙය සැලකේ. මෙහි අඩි 38 ක ගල් ප්‍රපාතයෙහි කැටයම් කල අසම්පූර්ණ බුද්ධ ප්‍රතිමාවක් දක්නට ඇත. එසේම වලගම්බා රජු භාවිතා කල රහස් උමගක්ද මෙහි දක්නට ඇති අතර එහි අවසානයක් මේ දක්වා සොයාගෙන නැත.
පසු කාලීනව ආර්. ඩී. විල්ඩර්ස් පඬිතුමා සහ ලන්ඩන් හී ඉන්දියා ඔෆිස් පුස්තකාලාධීපති ආර්. රෝසට් මහතා විසින් සිදුකල ඉල්ලීමක් පරිදි, අභිධානප්පදීපිකාවේ අන්තර්ගත සියළු වචන පද විග්‍රාහාදිය සහිතව අභිධානප්පදීපිකා සූචී අකාරාදිය නමින් මුද්‍රණය කරවීමට, සුභූති හිමියෝ පියවර ගත්හ. එම ග්‍රන්ථය 1893 වසරේදී මෙරටට පැමිණි වික්ටෝරියා අධිරාජිණියගේ තෙවන පුතු ඩියුක් ඔෆ් කොනට් ආදිපාදයන්ට, ලබාදීමට උන්වහන්සේ ක්‍රියා කරන ලදී.
උපසම්පදාව ලබා පස් වසරකින්, එනම් 1864 වර්ෂයේදී සිය මුල්ම ශාස්ත්‍රීය ධර්ම ග්‍රන්ථය එළිදැක්වූ සුභූති හිමියන්, 1876 වසරේදී උන්වහන්සේ විසින් සකස් කරන ලද නාමමාලා පාලි ග්‍රන්ථය, එකල ලංකාවට සපැමිණි හත්වන එඩ්වඩ් මහ රජ වෙත ලබා දීමට කටයුතු කරන ලදී. ඉනික්බිතිව සිදුවූ සියම් රජුගේ ලංකාගමනය වෙනුවෙන්ද සුභූති හිමියන් වහන්සේ, සියම් පිරිත් පොත, සිංහල හා බුරුම හෝඩිය සමග සකස් කොට මුද්‍රණය කරවීමට පියවර ගන්නා ලදී.
කළුතර තොටමුණේ වස්කඩුව නම් ග්‍රාමයෙහි ජීවත් වූ කරුණාමුනි පනිස්ද සිල්වා මහතාට සහ පුංචි හාමි මැතිණියට දාව, සොයුරන් පස්දෙනෙකුට සහ සොහොයුරියන් දෙදෙනෙකුට පසු පවුලේ බාලම දරුවා ලෙසින්, එතුමා උපත ලදහ. ග්‍රාමයෙහි වූ ගොගර්ලි පාදිලිතුමා යටතේ පාලනය වූ වැස්ලියන් පාසලෙන් සිය මුල් අධ්‍යාපනය හැදෑරූ එතුමා, කුඩා කල සිටම අධ්‍යාපන කටයුතු කෙරේ දක්ෂතා පෙන්වූ දරුවෙකු බව සඳහන් වෙයි.
ඉගෙනීමට තිබූ දක්ෂතාව හේතුවෙන්, එතුමන්ගේ දෙමව්පියන් විසින් ඔහුව, වස්කඩුවේ කන්ද විහාරයේ ශ්‍රී සුමංගල නායක හිමියන්ගේ ප්‍රධන ගෝල වහන්සේ වූ කලමුල්ලේ සුමනාරාමයෙහි වැඩසිටි සරණපාල සීලක්ඛන්ධ හිමියන් වෙත භාර දෙනු ලැබූහ. සරණපාල සීලක්ඛන්ධ හිමියන් යටතේදී සිය දහම් අධ්‍යාපනය මනා ලෙස වැඩි දියුණු කර ගත් එතුමා, අවසානයේදී වස්කඩුවේ ශ්‍රී සුභූති නමින් පැවිදි දිවියට එකතු විය.
ඉනික්බිතිව, වස්කඩුවේ සුභූති සාමණේරයන් වහන්සේ, පැල්මඩුල්ලේ විහාරාධිපති, ශ්‍රී පාදස්ථාන හා සබරගමු පළාත් නායක ධූරය දැරූ ශ්‍රී සුමංගල හිමියන් යටතේ තවත් සත් වසරක් සිය අධ්‍යාපන කටයුතු හදාරමින්, පාලිභාෂාව, ත්‍රිපිටක ධර්මය හා අනෙකුත් සමයාන්තර ධර්මයන්ද මැනවින් හදාරණ ලදී.
සිය දිවියට විසිහතර විය සැපිරෙද්දී එනම් බුද්ධ වර්ෂ 2002 දී, බලපිටිය උදකුකුඛේප සීමා මාලකයේ රැස්වූ මහ සඟ රුවන වෙතින් සහ සිරිසද්ධම්ම වංශපාල ධීරානන්ද නායක හිමියන්ගේ උපාධ්‍යානත්වයෙන්, පාරිශුද්ධ උපසම්පදාව ලබා ගැනීමට සුභූති හිමියන්ට හැකිවිය.
වස්කඩුවේ ශ්‍රී සුභූති මහ නාහිමි ශ්‍රී ලංකාවේ පහලවූ කීර්තිමත් බෞද්ධ භික්ෂූන්වහන්සේ නමකි. පාලි, සංස්කෘත, සිංහල සහ ඉංග්‍රීසි යන භාෂා පිළිබඳව මනා ප්‍රගුණත්වයක් හිමි කර ගෙන තුබූ උන්වහන්සේ, මෙරට කැපී පෙනුනු භාෂා පඬිවරයෙක් ලෙසද හැඳින්වෙයි.
උපසම්පදාව ලැබීමෙන් අනතුරුව සුභූති හිමියන් වහන්සේ සිය දිවියේ ඊළඟ පනස්අට වසර තුල, වස්කඩුව අභිනවාරාමයේ වැඩවසමින් දෙස්විදෙස් හී පැතිරුණු ශාසනික සහ භාෂාමය සේවාවේ යෙදුණු බව සඳහන් වෙයි.
කොළඹ විද්‍යෝදය පිරිවෙන ආරම්භ කරන ලද, හික්කඩුවේ ශ්‍රී සුමංගල හිමියන්ගේ ධර්ම ශාස්ත්‍රීය සේවයට, වස්කඩුවේ සුභූති හිමියෝද මහත් සේ දායක වූ බව සඳහන් වේ.
ජොස්‍යෙන් රාජවංශයේ අග භාගයේදී ඉන්ද්‍රියානුභූතිවාදය වඩාත් ප්‍රචලිත විය. රෝග අධ්‍යයනය හා ප්‍රතිකාර ක්‍රම සංවර්ධනය සඳහා පදනම ලෙස සායනික සාක්ෂි වඩාත් බහුල ලෙස භාවිතා කරන ලදී. දේශපාලනයෙන් ඉවත්වුණු විද්වතුන්, රෝග ප්‍රතිකර්ම කෙරෙහි කැපවීමේ ප්‍රතිඵලයක් ලෙස නව සම්ප්‍රදායික වෛද්‍ය පාසල් ස්ථාපිත කරන ලදී. පොදු ජනතාව සඳහා ඖෂධ පිළිබඳ සරල පොත් ප්‍රකාශයට පත් කරන ලදී.
කොරියානු වෛද්‍යය සම්ප්‍රදායන්ගේ ආරම්භය ඉපැරණි සහ ප්‍රාග් ඓතිහාසික යුගයෙන් සනිටුහන් වන අතර එය ක්‍රි.පු.3000 ලෙස සැලකයි. මන්දයත් උතුරු හැම්යොං ප්‍රදේශයෙන් හමුවී ඇති පුරාණ ගල් සහ අස්ථි ඉදිකටු අයත් වන්නේද එම යුගයට නිසාය.
ගොජොසෙයොං හෙවත් කොරියාවේ ආරම්භය පිළිබඳ පුරාවෘත්තයේ මිනිස් උපතක් පතා කොහොඹ හා සුදුළූණු ආහාරයට ගත් කොටියෙකු හා වලසෙකු පිළිබඳ කතාන්තරයක් වේ.
'සම්ගක් යුසා' ගේ කාලයේ පමණ ලියන ලදැයි සැලකෙන ජෙවන්ග් උන්ගි ') හි ද කොහොඹ සහ සුදුළූණු, 'කෑමට ගත හැකි ඔසු' ලෙස හඳුන්වා දී ඇත. මන්ත්‍ර ජපකිරීම් හා යාතිකා මගින් රෝග සුවකිරීම් ප්‍රබලව පැවති අවධියේදී පවා කොරියාව තුළ රෝග සුවකිරීමට ඖෂධීය පැළෑටි භාවිත වූ බව මින් පැහැදිලි වේ.
එමෙන්ම කොහොඹ සහ සුදුළූණු පුරාණ චීන ශාකසාර ඖෂධයන් අතර දක්නට නොමැති වීම සාම්ප්‍රදායික කොරියානු වෛද්‍යය ශාස්ත්‍රය ඔවුන්ටම අනන්‍ය ක්‍රම ඔස්සේ දියුණුවූ බව හෝ වෙනත් සංස්කෘතින්ගේ ආභාෂය ලබා ඇති බව පෙන්නුම් කරයි.
‍කොරියානු ත්‍රී රාජධානි කාල පරිච්ඡේදය තුළ කොරියානු වෛද්‍යය ශාස්ත්‍රය පුරාණ චීන වෛද්‍ය වැනි වෙනත් සාම්ප්‍රදායික වෛද්‍යය ශාස්ත්‍රයන්ගේ ආභාෂය ලැබීය.
චීන වෛද්‍යයේ ආභාෂයත් සමග ගොඉයෝ රාජ වංශයේ දී, දේශීය ඖෂධ පැළෑටි පිළිබඳ වඩාත් තීව්‍ර පරීක්ෂණ පැවැත්වුණු අතර, එහි ප්‍රතිඵලයක් ලෙස දේශීය ඖෂධ පැළෑටි පිළිබඳ බොහෝ පොත් ප්‍රකාශයට විය.
වත්මන් වෛදය න්‍යායන්ට පදනම් ව ඇත්තේ සොං රාජවංශයේ සහ යුවාන් රාජවංශයේ පාලන සමයන් තුළ භාවිත වූ ඔසුය. තවත් බොහෝ බෙහෙත් වට්ටෝරු ‘ස්වදේශීය අමුද්‍රව්‍ය භාවිතයෙන් ප්‍රථමාධාර ඖෂධ' හා 1245 දී ප්‍රකාශයට පත් කරන ලද " " වැනි ඒකාබද්ධ සිල්ලා යුගයට අයත් වෛද්‍ය ලේඛන මත පදනම් ව ඇත.
මෑත කාලීනව එක්සත් ජනපදය වෙත පැමිණෙන කොරියානු සංක්‍රමණිකයන් සංඛ්‍යාව වැඩි වීමත් සමග, මෙම සාම්ප්‍රදායික සුවකිරීමේ ක්‍රමවේද හා ඒවා කොරියානු ප්‍රජාව විසින් භාවිතා කරන ආකාරය අවබෝධ කරගැනීම නූතන වෛද්‍ය ශාස්ත්‍රය තුළ වැදගත් අංගයක් විය.අධ්‍යයන මගින් පෙන්වා දෙන පරිදි ක්සත් ජනපදය තුල ජීවත් කොරියානු සංක්‍රමණිකයන්ගෙන් අඩකට වැඩි පිරිස අවම වශයෙන් දිනකට යම් වේලාවක් තුළ හෝ බටහිර ක්‍රමෝපායන්ට සමගාමීව සාම්ප්‍රදායික සුවකිරීමේ චාරිත්‍ර ප්‍රගුණ කරයි.
බටහිර ආචාරවිධි වල ආභාෂයත් සමග නව සංක්‍රමණිකයන් අතරින් සාම්ප්‍රදායික ක්‍රමවේද ක්‍රමයෙන් අභාවයට යනු ඇතැයි අනුමාන කෙරුණද, දෙවන හා තුන්වන සංක්‍රමණික පරම්පරා අතරද සාම්ප්‍රදායික ක්‍රමවේද භාවිතය නොනැසී පවතින බවට සාධක ඇත.බොහෝ කොරියානු සංක්‍රමණිකයන් දරන සමාන අදහස නම් හුදෙක් ඇමරිකානු වෛද්‍යවරුන් තම රෝගීන්ට ප්‍රතිකාර කරන ආකාරය මිනිස් සිරුරේ ආධ්‍යාත්මික පදනමෙන් දුරස්ථ හා විසන්ධි බවයි.
පර්යේෂණාත්මක සංඛ්‍යාලේඛණ විග්‍රහයකට අනුව බටහිර ප්‍රතිකර්මයන්ට වඩා සාම්ප්‍රදායික ප්‍රතිකර්ම තුළින් රෝගියාගේ මානසික තත්ත්වය වඩාත් සන්සුන් කරන අතර එමගින් භාවාත්මක සුබ සිද්ධිය වැඩි දියුණු වන බව සොයාගෙන ඇත.වැඩිහිටි සාත්තු සේවා පිළිබඳ විශේෂ දැනුමැති ‍වෛද්‍ය පහසුකම් සපයන්නන් විසින් තම කොරියානු රෝගීන් අතර පමණක් නොව කොකේසියානු ඇමරිකානුවන් අතර පවා සාම්ප්‍රදායික කොරියානු වෛද්‍යක්‍රම භාවිතයේ ඇති සාර්ථකත්වය වාර්තා කර තිබේ.
කොරියානු ඉතිහාසයේ හමුවන විවිධ යුග අතර වෛද්‍ය ක්ෂේත්‍රය වඩා සමෘද්ධිමත් වූ සමයක් ලෙස ජොස්‍යෙන් රාජවංශයේ පාලන සමය හැඳින්විය හැක.
කිම් යෙ-මං - සහ අනෙකුත් කොරියානු නිල වෛද්‍යවරුන් විසින් 1443 සිට 1445 දක්වා කාල පරාසය තුළ ලියන ලද "ඖෂධයෝගය පිළිබඳ පිළිබඳ වර්ගීකෘත එකතුව" නම් පොත ද කොරියානු වෛද්‍ය ලේඛන ඉතිහාසය තුළ වැදගත් ග්‍රන්ථයක් වේ. පහළොස් වන සියවසට පෙර පුරාණ චීනයේ එකසිය පණස් දෙකක් වූ වෛද්‍ය කර්මාන්ත වල පනස් දහසකට වැඩි බෙහෙත් වට්ටෝරුද චෝයි චොන්ග්-ජන් විසින් 1226 දී ලියන ලද කොරියානු ග්‍රන්ථයක් වන “රාජකීය වෛද්‍යවරුන්ගේ ඖෂධ නියමයන් හි සංක්ෂිප්තය” හි සඳහන් බෙහෙත් වට්ටෝරුද එහි අඩංගු වේ.
මෙම "ඖෂධයෝගය පිළිබඳ පිළිබඳ වර්ගීකෘත එකතුව" ට වඩාත් වැඩි පර්යේෂණ වටිනාකමක් හිමිවනුයේ, බොහෝ කාලයක් තිස්සේ අස්ථානගතව ඇති ඉපැරණි චීන වෛද්‍ය පොත්වල අන්තර්ගතයන් එහි අඩංගු බැවිනි.
එසේම ආලේපන වර්ග, බෙහෙත් ඔරු, තෙල් වර්ග,විලවුන්,ජෙල් වර්ග , ආසූත ජලය, සේදුම් වර්ග, පාප්ප වර්ග ,සම්පීඩක,දුම්කුඩු,හුමාලය, නාසයෙන් උරන දුම්, ආමෝද වර්ග හා වාෂ්පශීලී තෙල් වර්ගද සාම්ප්‍රදායික කොරියානු වෛද්‍ය ශාස්ත්‍රය තුළ භාවිත වේ.
ආහාර හා තේ සඳහා භාවිත කරන ඖෂධීය හතු වර්ග ශාකසාර ඔසු සඳහා මනා නිදසුනකි. ප්‍රතිශක්තිකරණ පද්ධතියේ ක්‍රියාකාරීත්වය විධිමත් කිරීමේ හැකියාවක් හතු සතුව ඇති බව සායනික, සත්ත්ව හා සෛලීය සමීක්ෂණයන් ගෙන් හෙළිවී ඇත.
කටු චිකිත්සාක ඉඳිකටු යනු ලේ ඉවත් කිරීමේ හා නියත පීඩනයන්ට ලක් කිරීම මගින් මිනිසුන් හා සතුන්ගේ ශරීර මත නිශ්චිත ස්ථාන උත්තේජනය කිරීමේ ක්‍රමවේදය මගින් රෝග සුව කිරීම සඳහා භාවිතා කරන වෛද්‍ය මෙවලමක් වේ. කටු චිකිත්සාව මගින් "" ලෙස හඳුන්වන ජීව ශක්ති ප්‍රවාහය, මධ්‍ය රේඛා ලෙස හඳුන්වන මාර්ග ඔස්සේ ගලා යාම ඉහල නංවයි.
ලෙස හඳුන්වන ඉතා කුඩා ඉඳිකටු මගින් තාපය ඇතුළු කිරීමේ හා ඉවත් කිරීමේ ක්‍රමවේද සංකලනයක් හරහා පීඩන ලක්ෂ්‍ය උත්තේජනය කළ හැක.
හ්යෝ ජුන් ,සාම් හා ලී ජෙ-මා යනු ජොස්‍යෙන් රාජවංශයේ සිට සාම්ප්‍රදායික කොරියානු වෛද්‍ය ශාස්ත්‍රයේ දියුණුවට මහෝපකාරී වූ ප්‍රධාන වෛද්‍යවරු තිදෙනාය.ඔවුන් අතරින් පළමුවැන්නා වූ හ්යෝ ජුන් විසින් ලියන ලද්දේ 1952 ජපන් ආක්‍රමණ වලින් පසුවය. මෙම ග්‍රන්ථයේ සමකාලීන කොරියානු මෙන්ම චීන ඔසුද ඇතුළත් වූ අතර එය චීන,ජපන් හා වියට්නාම වෛද්‍ය විද්‍යාවන්ට ද වැදගත් කෘතියක් විය.
සගන්ධ ප්‍රතිකාර යනු අත්‍යවශ්‍ය ශාක තෙල් භාවිතා කරමින් ශාරීරික ආබාධ සුව කරනා ක්‍රමවේදයක් වේ. . එළවළු තෙල් යොදා කෙරෙන මෙම සම්බාහන සඳහා මුල්, පොතු, දඬු , මල් හෝ දළු, භාවිත වේ. මෙම තෙල් වර්ග ආශ්වාස කිරීම, වෙළුම් සඳහා භාවිතා කිරීම, සුවඳ විලවුන් හා මිශ්‍ර කිරීම හෝ ගුද මාර්ගය, යෝනි මාර්ගය, හෝ මුඛය මගින් ශරීර අභ්‍යන්තරයට ඇතුළු කිරීම කළ හැක .
සාම්ප්‍රදායික කොරියානු වෛද්‍යය ශාස්ත්‍රය යනුවෙන් අදහස් වනුයේ කොරියාව තුළ සංවර්ධනය වී භාවිත වන සාම්ප්‍රදායික වෛද්‍යය ශාස්ත්‍රය යි. සාම්ප්‍රදායික කොරියානු වෛද්‍යය ශාස්ත්‍රය කොරියාව තුළ මෙන්ම ඉන් පිටත කොරියානු ප්‍රජාවන් අතරද බෙහෙවින් ජනප්‍රියය.මෙම වෛද්‍ය ශාස්ත්‍රය තුළ ශරීරයේ කෘත්‍යමය යාන්ත්‍රණයට වඩා ප්‍රත්‍යක්ෂ අන්තර්ක්‍රියාකාරීත්වයන් කෙරෙහි වැඩි අවධානයක් යොමු කරයි.
මීළඟ පිළිගත් පුද්ගලයා වන සාම් , 16 වන සියවසේ පමණ ජීවත් වන්නට ඇතැයි විශ්වාස කරන පූජක-වෛද්‍යවරයෙකි. එතුමාගේ සැබෑ නම, උපත වැනි කරුණු පිළිබඳ පැහැදිලි දත්ත හමු නොවුවද, ප්‍රසිද්ධ භික්ෂුවක් වූ සම්යැං හිමි යටතේ අධ්‍යාපනය ලබා ඇත. පංච ධාතු න්‍යාය භාවිතයට ගන්නා කටු චිකිත්සක සම්ප්‍රදායක් වර්ධනය කරන ලද්දේ ඔහු විසිනි.
යනු කෝටුවක් හෝ දැවෙන එකක කේතුවක් මගින් ශරීරය තාපවත් කරන ශිල්ප ක්‍රමයකි. මෙම මෙවලම සම නොදැවෙන පරිදි බලපෑම එල්ල වූ ප්‍රදේශය පුරා තැන්පත් කරයි.රුධිරය උත්තේජනය හා ශක්තිමත් කිරීම සඳහා මෙම කේතුව හෝ කෝටුව පීඩන ලක්ෂ්‍ය මත තැබිය හැකිය.
තන්ජාවූර් දිස්ත්‍රික්කය මධ්‍යම තමිල්නාඩුව තුල භූගෝලීය වශයෙන් යන ඛණ්ඩාංකයන්හී පිහිටා තිබේ. දිස්ත්‍රික්කය ඊසාන දිගින් නාගපට්ටිනම් දිස්ත්‍රික්කයටත්, නැගෙනහිර දිගින් තිරුවරූර් දිස්ත්‍රික්කයටත්, දකුණු දිගින් බෙංගාල බොක්කේ පෝක් සමුද්‍ර සන්ධියටත්, බටහිරින් පුඩුකෝට්ටේ දිස්ත්‍රික්කයටත්, මායිම්ව පවතී.
සව්සත සනසන බුදුරජාණන්වහන්සේ ලොව පහළ වුණු ශ්‍රේෂ්ඨ ශාස්තෘවරයාණන් වහන්සේය. බුදු දහමේ ශීඝ්රම ව්යාතප්තියට පමණක් නොව බුදුරජාණන්වහන්සේගේ කීර්ති නාමයේ ප්රවචාරයට ද එක් ප්රීධාන සාධකයක් වූයේ බුදුරජාණන්වහන්සේ අනුව ගිය අති විශිෂ්ඨ ශ්රාරවක පිරිසක් බුදුරජාණන්වහන්සේට වීමය.
රජයන් දෙක අතර පවතින දේශපාලන මතභේදය නිසා, චීන සමූහාණ්ඩුවේ නායකයා සහ මහජන චීන සමූහාණ්ඩුවේ නායකයා වෙනුවෙන්, නිලධාරින් දෙදෙනම එකඟවූයේ, එකිනෙකා අමතන විට "මහතා" යන්න භාවිතා කිරීමට සහ එම දෙදෙන මෙම හමුවට සහභාගි වන්නේ පිළිවෙලින් තායිවානයේ නායකයා සහ ප්‍රධාන භූමිප්‍රදේශ චීනයේ නායකයා ලෙසින් බවයි.
1997 වසරේදී විශ්වවිද්‍යාලයට අළුතින් ව්‍යවහාරික විද්‍යා පීඨය එක් කල අතර, එය කල්මුණේට ආසන්න සමන්තුරේහී පිහිටවනු ලැබුණි. 1998 වසරේ මැයි වලදී, කලා හා සංස්කෘත පීඨය, කළමණාකරණ හා වාණිජ්‍යය පීඨය, ප්‍රධාන පුස්තකාලය හා අනෙකුත් පරිපාලන කාර්යාල සියල්ල, අඩ්ඩාලච්චනෙයි සිට ඔලුවිල් හී අලුතින් නිමවනු ලැබූ විශ්වවිද්‍යාල උද්‍යානය වෙත ගෙන එන ලදී.
විශ්වවිද්‍යාලයේ ප්‍රධාන පරිශ්‍රය අක්කරෙයිපත්තුවට ආසන්නව ඔලුවිල් හී පිහිටුවා තිබෙයි. ඊට අයත් පීඨයක් සමන්තුරේහී පිහිටුවා ඇත. විශ්වවිද්‍යාලය සතුව ප්‍රධාන පීඨ පහක් පවතියි. ඒවා නම් ව්‍යවහාරික විද්‍යා පීඨය, කළමනාකරණ හා වාණිජ්‍යය පීඨය, කලා හා සංස්කෘත පීඨය, ඉස්ලාම් අධ්‍යයනය සහ අරාබි භාෂා පීඨය සහ ඉංජිනේරු පීඨය වෙති.
විශ්වවිද්‍යාලය, ඔලුවිල් හා සමන්තුරෙයි පිහිටි ප්‍රධාන කොටස් දෙකකින් සමන්විත වේ: ඉන් ඔලුවිල් කොටසෙහි පීඨ හතරක් (කලා හා සංස්කෘත, කළමනාකරණ හා වාණිජ්‍යය සහ ඉස්ලාම් අධ්‍යයනය, ඉංජිනේරු පීඨය සහ අරාබි භාෂා පීඨය) ස්ථාපනය කොට තිබෙන අතර සමන්තුරේ කොටසෙහි ව්‍යවහාරික විද්‍යා පීඨය පිහිටුවා ඇත.
1995 වසරේ ජූලි 26 දින නිවේදනය කල ගැසට් අංක. 88/9 යටතේ, ශ්‍රී ලංකා අග්නිදිග විශ්වවිද්‍යාල පාසල පිහිටුවනු ලැබූ අතර, එය 1995 ඔක්තෝම්බරයේදී මුල්ම වරට අක්කරෙයිපත්තුවට නුදුරු අඩ්ඩාලච්චනෙයි හී පිහිටි රජයේ ගුරුවරුන් පුහුණු කිරීමේ පාසල් පරිශ්‍රයේදී ආරම්භ කෙරුණි.
වත්මන් විශ්වවිද්‍යාල කුලපතිවරයා සහ උප කුලපතිවරයා වන්නේ පිළිවෙලින් මහාචාර්ය අකි. එම්. ඉෂාක් සහ මහාචාර්ය. එම්. එම්. එම්. නජිම් වේ අග්නිදිග විශ්වවිද්‍යාලය, පොදුරාජ්‍ය මණ්ඩලීය විශ්වවිද්‍යාල සංගමයේ සාමාජිකයෙකුද වෙයි.
වත්මන් විශ්වවිද්‍යාල කුලපතිවරයා/චාන්සලර්, මහාචාර්ය අකි. එම්. ඉෂාක් වේ. උපකුලපතිවරයා ලෙස ආචාර්ය. එස්. එම්. මොහමඩ් ඉස්මයිල් ක්‍රියාකරයි.
ශ්‍රී ලංකා මුස්ලිම් කොංග්‍රසයේ සිටි නැසීගිය නායකයෙකු වූ එම්. එච්. එම්. අෂ්රෆ් මහතා මෙම විශ්වවිද්‍යාලය පිහිටුවීමට මූලිකත්වය ගත් බව සඳහන් වෙයි.
මේ අනූව අග්නිදිග විශ්වවිද්‍යාල පාසලට පැමිණි පළමු කාණ්ඩය වූයේ, නැගෙනහිර විශ්වවිද්‍යාලයෙන් මාරුකරණ ලද පැවරුම්ලාභියෝ පිරිසකි.
බ්‍රිල් දුම්රිය ස්ථානය, එන්ගලන්තයේ බකින්හැම්ශයර්. මෙම දුම්රිය ස්ථානය බ්‍රිල් යන නමින්ද හැඳින්වූවා. එය සාදා නිමකර පවත්වාගෙන යන ලද්දේ , එය පසුව ක්‍රියාත්මක කරන ලද්දේ ලන්ඩනයේ මෙට්‍රොපෝලිටන් දුම්රිය ස්ථානය, හා 1933 දී - ලන්ඩනයේ උමං මාර්ග පද්ධතිය, ලන්ඩන් නගරය.
හෝ චි මින් නගරයේ නගර සභා සීමාව තුල සහ තු දවු මොට්, දී අන්, බියෙන් හොවා වැනි අවට උප නගර හා එකට ගත්විට එහි ජනගහනය මිලියන 9 ඉක්මවා යන අතර එය වියට්නාමයේ වඩාත් ජනාකීර්ණම ප්‍රදේශයයි. 2025 වන විට නගරයේ ජනගහනය මිලියන 13.9 දක්වා ඉහල යනු ඇති අපේක්ෂා කෙරේ.
ගිනිකොනදිග වියට්නාමය තුල බොහෝ ප්‍රදේශ, ටියෙන් ගියෑන් පළාත සහ ලෝන්ග් ඇන් පළාත යන ප්‍රදේශ එක්කොට විශාල නාගරික ප්‍රදේශයක් ගොඩනැගීමට දැනට සැලසුම් කර ඇති අතර, 2020 වන විට වැඩ නිම වන එහි මිලියන 20ක පමණ ජනගහනයක් සිටිනු ඇති අපේක්ෂා කෙරේ.
හෝ චි මින් නගරය, මර්සර් මානව සම්පත් උපදේශක සේවය, ඉකොනොමිස්ට් බුද්ධි අංශය සහ ඊසීඒ ඉන්ටනැෂනල් යන සංවිධාන වලට අනුව ප්‍රවාසික සේවානියුක්තිකයින් සඳහා වඩාත් වටිනාකමකින් යුතු නගර ලයිස්තුවේ 132 වන ස්ථානය හිමිකරගෙන සිටී.
ප්‍රදේශයේ වී වගාව හෙක්ටයාර් 1955ක් ද රබර් අක්කර 1425ක් ද, අන්නාසී, කෙසෙල්, පළතුරු, එළවළු, බුලත්, අමතරව ද වගා කෙරේ. ග්‍රාමීයව කර්මාන්ත ලෙස මැටි, රන්රිදී, උළු ගඩොල්, අත්යන්ත්‍ර, පේෂකර්ම, වේවැල්, පොල් අශ්‍රිත කර්මාන්ත හා කළුගල් කැඩීම පවති. විවිධ මහා පරිමාණ කර්මාන්ත ශාලාද ගම්පහ දිස්ත්‍රික්කය තුල පිහිටා ඇත.
රූමස්සල කන්ද නමින් හැඳින්වෙන්නේ ගාල්ල නගරයට නුදුරින් ගාල්ල - මාතර මහාමාර්ගය පදනම් කරගෙන කිලෝමීටර් දෙකක් පමණ දුරින් පිහිටි කඳු පර්වත සහිත වනාන්තර භූමියකි. සුවිශාල තැනිතලා බිමකට නෑකම් කියන ගාලු දිස්ත්‍රික්කයේ ගාල්ල නගරයට ආසන්නව මෙවන් කඳු වැටියක් පිහිටා තිබීම ඇදහිය නොහැකි කරුණක් බවයි ඇතැමුන් පවසන්නේ. කොටින්ම කිවහොත් රූමස්සල කන්ද එම ස්ථානයට ආගන්තුක කන්දකි.
රාම - රාවණා අතර ප්‍රබල යුද්ධයක් ඇතිවීමට ප්‍රධාන හේතුව වූයේ සීතාගේ එම ප්‍රකාශයයි. යුද්ධයේ දී වරෙක රාවණාට අවාසි විය. තවත් වරෙක රාමට අවාසි විය. රාවණා යනු ද ඉතා බලසම්පන්න රජෙකි. දසිස් නම් වූ ඔහුට හිස් දහයක් ඇත. ඇත්ත වශයෙන්ම නම් හිස් දහයක් තිබුණා නොවේ. ශක්තිවන්ත මිනිසුන් දස දෙනෙකුගේ ශක්තිය හෙවත් ඇතෙකුගේ ප්‍රබල ශක්තිය රාවණාට තිබුණි.
රාවණාගේ ලංකාපුරය හම්බන්තොට කුඩා රාවණා හා මහා රාවණා කොටු ආශි‍්‍රතව පැවතියා නම් රූමත් සීතා පැහැරගෙන විත් සඟවා තැබීමේ පටන් යළිත් රාම සහ හනුමාන් ඇතුළු පිරිස සීතා සොයාගෙන ආපසු කැඳවාගෙන යාම දක්වා ද සියලු සිදුවීම්, සිදු වූයේ ද එම රාවණා කොටු ආශි‍්‍රතව බව අප පිළිගත යුතුය. රාම සහ රාවණා අතර අති බිහිසුණු යුද්ධය පැවතියේ ද එහිදීමය.
රාම සහ ඔහුගේ වානර හමුදාව කොතරම් බලසම්පන්න වූවත් යුද්ධයේ එක් අවස්ථාවක දී රාවණා හා ඔහුගේ යක්ෂ ගෝත්‍රික හමුදාව ඉදිරියේ රාමත් ලක්ෂමණත් වානර හමුදාවෙන් බොහෝ පිරිසකුත් යුදබිම මැරී වැටුණහ. රාමගේ පක්ෂයට අන්ත පරාජයක් අත්වෙමින් පැවතිය දී රාමගේ හමුදාවේ බලවතෙකු වූ ජම්බුවාන්ට මහාවීර හනුමාන් පිළිබඳව සිහිපත් වෙයි.
මෙම ජනකතාව නුවරඑළිය ප්‍රදේශයේ පවතින්නේ තරමක් වෙනස්වය. හග්ගල කඳු මුදුනේත් වලපනේ මහකුඩුගල කඳු මුදුනේත් පලතුරු උයන් පවතින අතර එහි යන කෙනෙකුට ඕනෑතරම් පලතුරු කෑ හැකිය. එහෙත් ආපසු යන විට ගෙන යා නොහැකිය. එසේ ගෙන යාමට උත්සාහ කරන අයට මඟ වරදී. තවදුරටත් එහි ඇති මංමුලාවැල් පෑගුනොත් ඔවුනට ද මඟ වරදී.
මියගියවුන් නැවත ජීවත් කරවීමේ හෙවත් අමරණීය කරවීමේ ඖෂධ ගැන දන්නේ ජම්බුවාන්ය. එහෙත් එම ඖෂධ ඇත්තේ දඹදිවය. රැය පහන් වන්නට කලියෙන් එම ඖෂධ රැගෙන ඒමේ හැකියාව ඇත්තේ මහා වීර හනුමාන්ට පමණි. එසේ ඖෂධ ගෙනාවොත් ඒ ඖෂධ බලයෙන් රාම - ලක්ෂමණ පමණක් නොව මියගියවුන් බොහොමයකට යළි ප්‍රාණය ලබා දිය හැකිය.
“රූමස්සල” නමැති නාමය රූ-මස්-සල නමැති වචන තුනට කඩකොට විග්‍රහ කළ හැකි යයි ද අරුත් වශයෙන් එය “ලස්සන කන්ද” නමින් ව්‍යවහාර කළ හැකි යයි ද රූමස්සල “බොනවිස්ටා” යන නමින් ද හැඳින්වෙන අතර එහි අරුත නම් “ලස්සන භූමි භාගය” යන්න බව ද ඇතැමුන්ගේ මතයයි.
රූමස්සල කඳු වැටිය මෙම ස්ථානයට ආගන්තුකව ලැබුණු එකක් බව මෙහි ඉහතින් ද දක්වා ඇත. එසේ කියා ඇඟ බේරා ගන්නට ද නොහැකිය. රාමායනය අනාවරණය කරන තොරතුරු ආශ්‍රයෙන් රූමස්සල කන්ද ආගන්තුක එකක් බව සනාථ කර ගත හැකි නම් එය අප ලද ජයග්‍රහණයක් බව කිව යුතුය.
දිග්විජය කළ කනිෂ්ක මගධය අයත් කරගත් පසු කෝසලය සියතට ගත්තේ ය. එහි දී ශ්‍රේෂ්ඨ බ්‍රාහ්මණ පඬිවරයෙකු ඔහුට මුණ ගැසිණ. හේ
වශයෙනැයි සිතීමට අවකාශ දේ. සර්වාස්තිවාදී සම්ප්‍රදාය අනුගමනය කෙරෙමින් මහායාන ව්‍යාප්තියෙහි ව්‍යාපෘත වීම වාර්තාගත යි.
ප්‍රබල දාර්ශනිකයාණ කෙනෙකු වූ අශ්වඝෝෂ තෙරුන් ගැන ඔබගේ ම සෞන්දර නන්දය: "ආර්ය සුවර්ණාක්ෂිපුත්‍රස්‍ය සාකේතකස්‍ය භික්ෂෝරාචාර්ය භදන්තා'ශ්වඝෝෂස්‍ය මහාකවේර් මහාවාදිනඃ කෘති'රියම්" යි කියයි. මව ආර්ය සුවර්ණාක්ෂි විය. ජන්ම භූමිය සාකේතය නුවර ය."භික්ෂු - ආචාර්ය - භදන්ත - මහාකවි - මහාවාදි" යනුවෙන් කවිකුලගුරු
අශ්වඝෝෂාචාර්යන් වෙසෙසා තිබේ. ටිබට් බසින් ලියා ඇති "අශ්වඝෝෂ චරිතය" විවාදයෙහි දක්ෂ වනු දැක්වේ.".ඔහුට විසඳිය
නොහැකි වූ කිසිදු ප්‍රශ්නයක් නොවීය. ප්‍රතිබාහනය නොකට හැකි වූ එක ද ප්‍රතිවිරෝධියෙක් නොසිටියේය. ප්‍රබල වාතයෙකින් ගස් මුලින් උපුටා දමන්නාක් මෙන්
ආසියාව සහ යුරෝපය අතර මායිම් පිහිටන්නේ නැගෙනහිරින් යූරල් කඳු, යූරල් ගංගාව සහ කැප්සිකන් මුහුද වෙතින්ද, දකුණු දෙසින් කෝකසස් කඳු සහ කළු මුහුද හා එහි පිටමුවන් වන, බොස්පරස් සහ ඩාර්ඩානෙල් වෙතින්ද වෙයි. අසර්බයිජාන්, ජෝර්ජියාව, කසක්ස්තානය, රුසියාව සහ තුර්කිය යන සියළු රාජ්‍යයන්ගේ භූමිප්‍රදේශ ආසියාවෙහි සහ යුරෝපයෙහි යන දෙතැනදීම පිහිටයි. ආර්මේනියාව සයිප්‍රසය යන රාජ්‍යයන් සම්පූර්ණයෙන්ම බටහිර ආසියාවෙහි පැවතුනද සමාජ-දේශපාලනික වශයෙන් ඒවා යුරෝපියානු රටවල් වෙති.
ස්වෛරී රාජ්‍යයක් යනු, ජනගහණයක් මත පරමාධිපත්‍යය පතුරුවන්නාවූ සහ එය වෙනුවෙන් ජාතික අභිරුචියක් සහිත තීරණ ගන්නාවූ දේශපාලන සංගමනයකි. මොන්ටිවිඩේයෝ සම්මුතිය ප්‍රකාර, රාජ්‍යයක් වෙත, ස්ථීර ජනගහණයක්, නිශ්චිත බලප්‍රදේශයක්, රජයක් සහ, අනෙකුත් රාජ්‍යයක් හා සමගින් සබඳතාවනට එළඹීමට හැකියාවක් තිබිය යුතු වෙයි.
මෙම ලැයිස්තුවෙහි ආසියානු රාජ්‍යයන් 47 ක් අඩංගු වෙති. ඔවුන් සැම දෙනම එක්සත් ජාතීන්ගේ සාමාජිකයෝ වෙති. පලස්තීනය නිරික්ෂක රාජ්‍යයක් වන අතර එය විසින් හිමිකම් පාන බලප්‍රදේශයෙන් බහුතරය පාලනය කිරීමට කිසි කලෙක සමත් වී නොමැත.
මොන්ටෙවීඩියෝ සම්මුතියෙහි උපමානයන් ප්‍රකාර රාජ්‍යයන් ස්වෛරී රාජ්‍ය ගණයට අයත් ලෙස සැලකේ.ප්‍රතිපත්තියානුකූලව එවැනි ස්වෛරී රාජ්‍යයන් පමණක් එක්සත් ජාතින්ගේ සාමාජීකත්වය ලබන අතර ආසියාවේ එවැනි ස්වෛරී රාජ්‍යයන් ගණන 48 කි
ආසියාව සහ අප්‍රිකාව අතර මායිම වශයෙන් සාමාන්‍යයෙන් සැලකෙනුයේ සූවස් ඇල වන බැවින්, සීනායි අර්ධද්වීපය ආසියාවෙහි පිහිටුවනු ලබන අතර, එබැවින් ආසියානු රාජ්‍යයක් වශයෙන් ඊජිප්තුව සැලකිය හැකි වෙයි.
පාරජම්බුල ආලෝකය 400 සිට 10 , දෘශ්ය ආලෝකය වඩා කෙටි නමුත් එක්ස්-රේ කිරණ වලට වඩා දිගු කිරීමට තරංග ආයාමය සමග වන විද්යුත් චුම්භක විකිරණ වේ. සමහර කොන්දේසි යටතේ දරුවන් හා තරුණ වැඩිහිටි, ට 310 කට පමණ තරංග ආයාම දක්වා පාරජම්බුල බලන්න ගත හැකි වුවද, සහ සමග ජනතාව සමහර පාරජම්බුල තරංග ආයාම බලන්න පුළුවන්, පාරජම්බුල බොහෝ මිනිසුන්ට නොපෙනෙන. ආසන්න පාරජම්බුල සමහර කෘමීන් හා කුරුල්ලන් දැකගත හැක.
විකිරණ හිරු එළිය සහභාගි වන අතර, එවැනි රසදිය වාෂ්ප ලාම්පු, පදම් පහන්, සහ කළු විදුලි ලාම්පු විදුලි හා විශේෂිත විදුලි පහන් විසින් ඉදිරිපත් කරන ලදී. පරමාණු අයනීකරණයට බලශක්ති නොමැති වුවද, දිගු තරංග ආයාම පාරජම්බුල විකිරණ, රසායනික ප්රතික්රියා ඇති විය, හා තවත් බොහෝ ද්රව්ය බබළන්න හෝ කිරීමට හේතු හැක. මෙහි ප්රතිඵලයක් වශයෙන්, පාරජම්බුල ජීව විද්යාත්මක බලපෑම් සරල රත් බලපෑම් ට වඩා වැඩි වන අතර, විකිරණ බොහෝ ප්රායෝගික කාබනික අණු සමග එහි අන්තර්ක්රියා විඳිමින්.
කාර්තේජය ප්‍රතිස්ථාපනය කෙරුණේ ක්‍රිපූ 814 වසරෙහිදීය. එකල, ටයියර් නම් ෆනේෂියානු රාජ්‍යයේ පරායත්තයක් වූ කාර්තේජය, 650 පමණ වත්ම නිදහස ලබා ගත් අතර, බටහිර මධ්‍යධරණිය පුරා අනෙකුත් ෆනේෂියානු ජනාවාස මත පවත්වා ගත් එහි දේශපාලනමය ආධිපත්‍යය ක්‍රිපූ 3වන සියවස කෙළවර වන තුරුම පැවතිණි. නගරයෙහි ප්‍රමුඛත්වයෙහි උච්චතම අවස්ථාවෙහිදී, ප්‍රදේශය පුරා පැතිරුණු වෙළෙඳ මධ්‍යස්ථාන සමගින් ප්‍රධාන වෙළෙඳ කේන්ද්‍රයක් ලෙසින් පැවතිණි.
එහි ඉතිහාසයෙන් බොහෝ කාලයක්, සිසිලියේ සිටි ග්‍රීකයන් සහ රෝමානු ජනරජය හා සමගින්, එදිරිවාදී තත්ත්වයක කාර්තේජය සිටි අතර, මේ නිසාම පිළිවෙලින් ග්‍රීක-පියුනික් යුද්ධ සහ පියුනික් යුද්ධ ලෙසින් හැඳින්වෙන සන්නද්ධ ගැටුම් මාලාවකට මුහුණ දුන්නේය. කාර්තේජය තැනුනු ප්‍රදේශයේ සිටි ආදිවාසිකයන් වූ විභව්‍ය එදිරිවාදී බර්බර්වරුන්, හා සමගද පලහිලව් විසඳා ගැනුමට නගරයට සිදු විය.
පුරාතන කාර්තේජ් යනු, කාර්තේජ් නම් ෆනේෂියානු පුර-රාජ්‍යය විය. ක්‍රිපූ 7වන සහ 3වන සියවස අතරතුර කාලයේදී, එහි බල ඉම් ගෝලය, එනම් ඊනියා කාර්තජේනියානු අධිරාජ්‍යය වෙත, උතුරු අප්‍රිකාවේ වෙරළබඩ තීරයෙන් මහත් කොටසක් මෙන්ම වෙරළබඩ අයිබීරියාවේ සහ බටහිර මධ්‍යධරණියේ දිවයින් වල සැලකිය යුතු කොටස්ද අයත් විය.
ක්‍රිපූ 146 දී, තුන්වන සහ අවසාන පියුනික් යුද්ධයෙන් පසුව, රෝමානු සේනාවෝ කාර්තේජය විනාශ කොට ඉන්පසුව එය අධිවාසනය කලහ.
අනෙකුත් ෆනේෂියානු පුර රාජ්‍යයන් සහ පූර්ව කාර්තජේනියානු පරායත්තයන් සියල්ලම පාහේ ඉන්පසුව රෝමානුවන් වෙතට පත් වූහ.